Paarlstraat | SAUK.co.za - Nuus.info
Posts tagged with 'Paarlstraat'
‘n Twaalfjarige seun is Dinsdag 33 keer met ‘n skerp voorwerp gesteek toe hy helder oordag tussen 11.30 en 12:00 deur ‘n volwasse man in ’n speelpark in Paarlstraat, Goodwood, aangeval is. Genevieve Whitaker sê haar seun Ronan en vier vriende was besig om sokker te speel “soos wat hulle elke dag doen” in die.. Gelukwense stroom van oral in vir Obama | Nuus24
Pres. Barack Obama. (Robyn Beck, AFP)
Geen keer aan Obama
Jordanië – Brittanje en die Verenigde State moet 'n prioriteit daarvan maak om 'n oplossing vir die krisis in Sirië te vind, het David Cameron, Brittanje se premier, Woensdag gesê.Dié uitlating volg kort nadat pres. Barack Obama tot 'n tweede termyn verkies is."Hier in Jordanië hoor ek skokkende stories van wat in Sirië gebeur," het Cameron aan joernaliste by 'n kamp vir Siriese vlugtelinge in Jordanië gesê."Een van die eerste dinge waaroor ek met Barack wil praat, is hoe ons meer moet doen om te probeer om die krisis op te los."Cameron, wat op 'n handelsbesoek in die Midde Ooste is, het gesê hy sien uit daarna om oor die volgende vier jaar saam met Obama te werk.Intussen het die Russiese president, Vladimir Putin, Obama se hervekiesing verwelkom en gesê hy hoop dit het 'n positiewe impak op sy land se bande met die VSA, het sy woordvoerder Woensdag aan Russiese nuusagentskappe gesê.Sergei Lavrov, die Russiese minister van buitelandse sake, het ook gesê Moskou is gereed om met die Amerikaanse regering saam te werk."Ons sal voortgaan om saam met hierdie administrasie te werk," het Lavrov volgens die RIA-nuusagentskap gesê. Benjamin Netanyahu, Israel se premier, het sy stem by die koor van gelukwense gevoeg, en gesê die bande tussen die twee lande is "sterker as ooit.""Die premier wens die president van die Verenigde State geluk met sy oorwinning in die verkiesing," het Netanyahu in 'n verklaring gesê. "Die strategiese alliansie tussen Israel en die Verenigde State is sterker as ooit."Ook pres. Jacob Zuma het Obama geluk gewens, en die VSA gevra om voort te gaan om 'n positiewe rol in Afrika te speel."Ons heg baie waarde aan ons verhouding met die VSA en sien daarna uit om bilaterale samewerking in die jare wat kom, te versterk," het Zuma in 'n verklaring gesê.– Reuters/AFP– Volg Nuus24 op Twitter
Lees meer oor: david cameron | barack obama | sirië | vsa | vsa politiek | amerikaanse verkiesing | opstande | geweld VOLGENDE OP NUUS24X